- સોશ્યલ મીડિયા પર હાલ વિકાસ ગાંડો થયો છે તેવા મેસેજે ધૂમ મચાવી છે. ત્યારે આ મામલે મુખ્યમંત્રી વિજય રૂપાણીએ જણાવ્યું કે વિકાસ ગાંડો થયો છે. ભ્રષ્ટાચારા ગાંડો થયો નથી. ભાજપના રાજમાં માત્ર વિકાસ જ થયો છે. તેથી લોકો પણ હવે વિકાસની વાતો કરતા થયા છે. સાથે રૂપાણીએ જણાવ્યું કે ગુજરાતમાં હવે બુલેટ ટ્રેનની શરૂઆત થવા જઈ રહી છે. તો મુખ્યમંત્રીના નિવેદન પર ચાબખા મારતા પ્રદેશ કોંગ્રેસ પ્રમુખ ભરતસિંહ સોલંકીએ જણાવ્યું કે મુખ્યમંત્રી ગાંડા થયેલા વિકાસની નહીં પણ સાચા વિકાસની ચિંતા કરે.